recursal/SuperWikiNEXT-32B huggingface dataset:
Swazi-dansere
Swazi-krigere
**Swazi** (eller, *siSwati* , *emaSwati*, også *bakaNgwane*) er et afrikansk bantufolk. De taler språket swazi, og er en undergruppe av nguniene, og bor i det sørlige Afrika.

Historie
--------

På 1800-tallet kom swaziene under press fra innvandrende europeere. Mens dette ytre press førte til interne stridigheter innen nabofolket zulu, hadde det motsatte følger blant swaziene. Her ble de indre bånd tettere mellom grupperingene, og småkongedømmene forente seg til et sterkere hovedkongedømme imot slutten av 1840-årene. De kunne til og med utvide sitt territorium i perioden fra 1856 til 1865. Året etter regulerte de sine grenser i en avtale med boerne; da mistet de imidlertid om lag halvparten av området. Denne grensedragningen mellom Transvaal og swaziene resulterte i de grenser som Swaziland (Eswatini) fikk for ettertiden.

Den fred som fulgte derav, varte ikke lenge. I 1868 annekterte britene Swaziland.[] Området ble også presset av store menger av gullgravere. Men med Pretoria Convention av 1881 anerkjente britene Swazilands selvstendighet. Fire år etter vendte imidlertid britene ryggen til denne fredspolitikken og ville på nytt ha kontroll over området. Slik ble det at de fikk styrtet swazikongen Dlamini IV i 1889. I 1895 ble Swaziland gjort til et protektorat under det britiskkontrollerte Transvaal. Dermed tok britene kontroll over lovgivning, rettsvesen og administrasjon.

Referanser
----------

1. 1 2   .  Manglende eller tom `|tittel=` (hjelp)
2. 1 2 3  «Arkivert kopi». Arkivert fra originalen 23. mai 2018. Besøkt 2. august 2020.

Eksterne lenker
---------------

* (en) Swazi people – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** SUDOC
 |
**Gianpaolo Caroprese** (født 18. juni 1973]) er en italiensk-norsk bygningsingeniør. Som prosjektleder har han hatt ansvar for flere ombyggingsprosjekter i Oslo sentrum.

Han ble født i Oslo av italienske foreldre (Adele og Pasquale) og var bosatt i mange år på Majorstua i Oslo. Caroprese er utdannet bygningsingeniør fra 1997.

Blant prosjektene han har vært involvert i er Sjursøya containerhavn og Skur 13 på Filipstad, prosjekter som gav Oslo en ny containerhavn (i samarbeid med Oslo Havn), ombygging av Steen & Strøms magasin i Oslo-sentrum (i samarbeid med Veidekke), ny A-butikk for Hennes & Mauritz i Karl Johans gate, hovedkontoret til DNB-Nor i Kvadraturen, Slottet, Fridtjof Nansens Plass 6, et stort kontorbygg, samt motehotellet Grims Grenka. I 2009 ble Regjeringskvartalets store ombygging påbegynt. Ombyggingsprosjektet for Oslo tinghus for rettssaken mot den terrorsiktede A. B. Breivik ble gjort måneder før rettssakens begynnelse i 2012.

Referanser
----------

1. ↑   www.veienmotguld.com, besøkt 27. april 2023[Hentet fra Wikidata]
2. ↑  Sundell, Lasse (29. mars 2016). «Vi møter Paolo Caroprese på Oslos beste vest.». *Veien Mot Guld* **(norsk)**. Besøkt 27. april 2023.
Kart som viser Swat, som sideelv til Indus i Khyber Pakhtunkhwa-provinsen nord i Pakistan.
Swat, Khyber Pakhtunkhwa-provinsen i Pakistan.
**Swat** (pashto: د سوات سیند) er en elv i Khyber Pakhtunkhwa-provinsen i Pakistan. Kilden ligger i Hindu Kush. Derfra renner den gjennom Kalamdalen og Swat. Så sneier den innom Lower Dir og renner gjennom Malakand for å komme inn i Kabulelva ved Charsadda i Peshawardalen.

Betydning
---------

Elva gir vann til store deler av Swatdalen og bidrar til en viss fiskeindustri i regionen. Brua Ayab er en av attraksjonene for besøkende. Landskapet trekker mange turister fra hele Pakistan i sommertiden.

Kraftverk
---------

Det er to vannkraftverk ved kanaler fra Swatelva. De produserer strøm for lokalt bruk.

Historie
--------

Elvedalen er rik på arkeologiske funn. Elva er nevnt i Rig Veda 8.19.37 som *Suvastu*.

Det blir også sagt at Aleksander den store krysset Swatelva med en del av sin hær før han vendte sørover for å undertrykke de lokale innbyggerne i det som nå er Barikoot og Odegram.

Elva ødelegger
--------------

En bru tatt av Swatelva under flommen i 2010
Nesten hvert år går Swatelva over sine bredder når monsunregnet kommer. 

### Flommen i 2010

Men i juli 2010 var regnet ekstra kraftig, det kom rekordmye nedbør i løpet av 24 timer, mer enn på 80 år. Flommen i 2010 raserte millioner av hjem, flere tusen døde og FN anslo at kanskje så mange som 20 millioner av Pakistans innbyggere var berørt av flommen, ikke bare i Swatdalen, men også i Punjab, Sindh og deler av Valutsjistan. Rundt en femtedel av Pakistans landområder ble satt under vann.

Se også
-------

* Swat (Pakistan)

Referanser
----------

1. ↑  *Journal of Indian History* av University of Kerala Dept. of History, University of Allahabad Dept. of Modern Indian History, University of Travancore, University of Kerala utgitt av *Dept. of Modern Indian History*, 1963, side 28

Eksterne lenker
---------------

* Swat Valley website


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** GND **·** LCCN **·** GeoNames
 |
**Tifariti** er den største byen i den frigjorte delen av Vest-Sahara. Byen er foreslått som ny hovedstad i Den saharawiske arabiske demokratiske republikk, så lenge El Aaiún er okkupert av Marokko. Tifariti er eneste sted i frigjorte Vest-Sahara med relativt mye bebyggelse. De fleste store møtene til frigjøringsbevegelsen Polisario holdes her. 

Fjell i Tifariti med Vest-Saharas kart påmalt.  Foto: Jørn Sund-Henriksen (2009) 
Vraket av en marokkansk F-5 Tiger II, skutt ned av Polisario under kampene om byen i 1991.  Foto: Jørn Sund-Henriksen (2009) Tifariti er et viktig arkeologisk sted og har hulemaleri og helleristninger som daterer seg tilbake til rundt 8000 før Kristus. Byen var et viktig strategisk sted under Vest-Sahara-krigen. Marokko tok kontroll over byen i 1987 og okkuperte den til Polisario vant den tilbake i 1991 etter harde kamper. Området har fortsatt mange rester fra krigen som utbrente stridsvogner, flyvrak, ødelagte bygg og minefelt. Det har vært SADRs politikk å ikke bruke mye ressurser på å bygge opp det frigjorte Vest-Sahara, siden det fort vil bli bombet i stykker av det marokkanske flyvåpenet i en eventuell ny krig. 

Hvert år arrangeres Sommeruniversitetet i Tifariti i byen. Det finnes ikke høyere utdanningstilbud i Vest-Sahara, så alle som vokser opp i De saharawiske flyktningleirene i Tindouf, må til utlandet dersom de skal ta høyere utdanning. Gjennom å ta høyere utdanning i utlandet, får de ikke opplæring i saharawisk historie, språk og kultur. Derfor tilbyr Sommeruniversitetet i Tifariti dette for studenter som er hjemme fra utenladsstudier på sommeren. Mange hundre studenter deltar hvert år. 

Sommeruniversitetet i Tifariti.  Foto: Jørn Sund-Henriksen (2009) 
Landmine Action i Tifariti.  Foto: Jørn Sund-Henriksen (2009) 
Byen har også et sykehus og er hovedkvarteret for organisasjonen Landmine Action som er delfinansiert av Norge og arbeider med å fjerne de mange landminene og ueksploderte våpen. 

|  |  |
| --- | --- |
| Oppslagsverk/autoritetsdata | GeoNames
 |

Portal: Vest-Sahara
Guglielmo Embriaco portrettert på hovedfasaden i Palazzo San Giorgio i Genova.
**Guglielmo Embriaco** (født ca. 1040) var en genovesisk handelsmann og militærleder som hjalp korsfarerstatene i etterspillet av første korstog.

Embriaco ble antagelig født sent i 1030-årene, men ble ikke berømt før han og hans bror, Primo di Castello gikk i land ved Jaffa i juni 1099 med en skvadron galeier. Ifølge *Annales* til Caffaro di Rustico hadde han to skip, Raimond av Aguilers hevder det var seks eller ni. Ekspedisjonen var et privat foretak. Han og Primo marsjerte til å begynne med sørover mot Ashkelon, men en fatimidisk hær fra Egypt tvang dem til å marsjere inn i landet mot beleiringen av Jerusalem som pågikk. Tømmeret fra deres demonterte skip ble konvertert til beleiringstårn som var avgjørende i erobringen av byen den 15. juli. 

Embriaco hjalp til i erobringen av Jaffe, og med 200-300 menn ved slaget ved Ashkelon den 12. august, hvor han ledet en marineavdeling til sjøs. Embriaco og hans bror dro tilbake til Genova med brev fra Godfred av Bouillon og Daimbert av Pisa, henholdsvis beskytteren av den hellige grav og den latinske patriark i Jerusalem, som beskrev korstogets suksess og det påtrengende behovet for forsterkninger. De ankom i Genova 24. desember. Embriaco fikk tittelen *consul exercitus Ianuensium* («konsul av den genovesiske hær») fra Compagna og ble sendt tilbake med en flåte på 26 eller 27 galeier, fire eller seks lasteskip og tre til fire tusen menn. Han la til land med den nye pavelige legaten, kardinal-biskopen av Ostia, om bord den 1. august 1100.

Da han kom frem til det hellige land, møtte han kong Baldwin I i Laodikea, og sammen planla de et felttog for den neste våren. Han overvintret i Laodikea og utkjempet mange trefninger med sarasenerne- Han dro fra Laodikea i mars 1101, unngikk en stor egyptisk flåte nær Haifa og gikk i land ved Jaffa ved påsketider. Han fulgte Baldwin derfra til Jerusalem for å feire påske og besøke elva Jordan. Genoveserne ble lovet en tredjedel av byttet i felttoget, og de dro mot Arsuf som falt etter tre dager den 9. mai. Caesarea holdt ut til 17. mai. Tusen arabiske handelsmenn som ble tatt til fange i moskéen betalte løsepenger til genoveserne.

Embriaco dro tilbake til Genova i juli etter å ha inngått en avtale med Tancred. Han møtte en bysantinsk flåte ved De joniske øyer og gikk i land ved Korfo for å sende utsendinger til Konstantinopel. Han kom hjem til Genova i triumf i oktober. 

I februar 1102 ble han valgt til konsul, men det er det siste nedtegnede sporet etter ham.

Litteratur
----------

* Airaldi, Gabriella. *Blu come il mare: Guglielmo e la saga degli Embriaci*, red Fratelli Frilli, Genova: 2006, ISBN 88 7563 174 3.

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
**Jan Baptist Jozef «Tiest» van Gestel** (født 29. mars 1881 i Goirle død 9. februar 1969 i Goirle) var en nederlandsk sportsutøver som deltok i de olympiske leker 1920 i Antwerpen, han konkurrerte i bueskyting.

Van Gestel ble olympisk mester i bueskyting under OL 1920 i Antwerpen. Han var med på det nederlandske laget som vant bevegelig fugl 28 meter. De andre på laget var Driekske van Bussel, Jo van Gastel, Janus Theeuwes, Joep Packbiers, Janus van Merrienboer, Theo Willems og Piet de Brouwer. Det var tre lag som deltok i lagkonkurransen og det var åtte deltakere på hvert lag. Nederland fikk 3087 poeng, Belgia 2924 og Frankrike 2328 poeng.

OL-medaljer
-----------

* 1920 Belgias flagg Antwerpen – Gull **Gull** i bueskyting, bevegelig fugl 28 meter lagkonkurranse Nederlands flagg NED

Eksterne lenker
---------------

* (en) Tiest van Gestel – Olympedia Rediger på Wikidata

* (en) Tiest van Gestel – Sports-Reference (OL-resultater – arkivert) Rediger på Wikidata

* (en) Tiest van Gestel – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
Tre bølger med demokratisering, som identifisert av statsviteren Samuel P. Huntington
**Demokratisering** er prosessen hvor et styresett endres i retning av et mer demokratisk regime, inkludert betydelige politiske endringer som går i demokratisk retning. Det kan være overgangen fra et autoritært regime til et fullstendig demokrati, overgangen fra et autoritært politisk system til et delvis demokrati, eller overgangen fra et delvis demokrati til et fullstendig demokrati. Motstridende oppfatninger om det ideelle demokratiet har gjort demokratisering til en konfliktfylt prosess.

Bakgrunn
--------

Ved begynnelsen av 1700-tallet var eneveldet utbredt i Europa. Over tid endret dette seg, ved større likhet; juridisk, politisk, sosialt, økonomisk og mellom kjønnene, en prosess som særlig begynte med den franske revolusjonen (1789–1799). Ifølge professor Rolf Hobson utgjør demokratisering en av de viktigste kjennetegn på perioden 1750–1950, ved siden av den industrielle revolusjon og europeisk kolonisering av store deler av verden. Hvordan det ideelle demokratiet burde være har vært omstridt og demokratisering har derfor vært en konfliktfylt prosess. Den relativt konfliktfrie demokratiseringen av etnisk homogene stater (som Norge og Sverige) er et unntak, og ikke regelen.

Et hovedtema knyttet til demokratisering fra 1700-tallet har vært likhetstanken, men hva som skal vektlegges av økonomisk, politisk og sosial likhet har blitt tema for omfattende diskusjoner blant ulike grupper. Følgelig er ikke prosessen demokratisering en rett vei til dagens liberale demokratiske rettsstat, slik den finnes i mange vestlige land. En tidlig kritiker av demokratisering var franskmannen Alexis de Tocqueville, i boken *Om demokratiet i amerika* fra 1835 beskriver han tendenser ved det amerikanske demokratiet som åpner for nye former for despoti.

Demokratisering, nasjonalisme og liberalisering er ifølge professor Rolf Hobson tre sider av samme sak, hvor siden midten av 1700-tallet stadig større grupper innenfor samfunnet bringes inn i politikken. Blant statsvitere har vekten ofte blitt lagt på liberalisering og demokratisering, mens nasjonalisme har blitt tonet ned, noe Hobson anser er å overse et ubehagelig faktum.

Referanser
----------

1. ↑  Hobson 2015, s. 10
2. ↑  Hobson 2015, s. 24, 33, 37
3. ↑  Hobson 2015, s. 10–15
4. ↑  Hobson 2015, s. 34

Kilder
------

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** GND **·** LCCN **·** BNF **·** BNF (data) **·** SUDOC **·** NDL **·** NKC
 |
**Guided Missile Launching System (GMLS)** er et system for å avfyre styrte missiler som blir brukt av mange mariner rundt om i verden.

Varianter
---------

### Mk 10

Mk 10 er en to-armet utskytningsplattform for RIM-67 Standard eller RIM-2 Terrier-missiler.

### Mk 11

Mk 11 er en to-armet utskytningsplattform for RIM-66 Standard eller RIM-24 Tartar-missiler.

### Mk 12

Mk 12 er en to-armet utskytningsplattform for RIM-8 Talos-missiler.

### Mk 13

Mk 13 er en en-armet utskytningsplattform med magasin for RIM-24 Tartar-missiler og senere modeller, RIM-66 Standard eller RGM-84 Harpoon. Systemet er blant annet i bruk på de amerikanske Oliver Hazard Perry-klasse fregatter.

### Mk 22

Mk 22 er en en-armet utskytningsplattform for RIM-24 Tartar-missiler. Den ligner på Mk 13, men har et mindre magasin.

### Mk 25

Mk 25 er en utskytningsplattform for 8 RIM-7 Sea Sparrow-missiler. Mk 29 har nå ovetatt for denne varianten.

### Mk 26

Mk 26 er en to-armet utskytningsplattform med magasin for RIM-66 Standard-missiler og ASROC.

### Mk 29

Mk 29 er en 8 cellers utskytningsplattform for RIM-7 Sea Sparrow-missiler. Kan også oppgraderes for å kunne brukes med RIM-162 ESSM.

### Mk 41

Mk 41 er et vertical launch system som er veldig fleksibelt og i stand til å avfyre en rekke forskjellig missiler.

### Mk 45

Mk 45 er et vertical launch system som brukes for å avfyre Tomahawk-missiler fra amerikanske ubåter.

Galleri
-------

* Mk 10 launcher
* Mk 11 launcher
* Mk 13 launcher
* Mk 25 Sea Sparrow launcher
* Mk 26 launcher
* Mk 29 launcher
* Mk 41 launcher

Eksterne lenker
---------------

* (en) US Navy Shipboard Combat System (fas.org) - besøkt 27. april 2008
***Celtis laevigata*** er et løvfellende tre i hampfamilien. Det ble tidligere regnet til almefamilien.

Det blir 24–30 m høyt. Barken er lysegrå og er glatt eller dekket av vorter. Bladene er smalere, som regel helrandet og ikke så ru som hos slektningen amerikanesletre (*C. occidentalis*). De små, grønne blomstene kommer samtidig med løvsprett. Frukten er en steinfrukt som er 6–13 mm stor og oransje til brun eller rød når den er moden.

*Celtis laevigata* trives på leirjord og vokser på slettene langs store elver i de amerikanske sørstatene. Her danner den skog sammen med andre trær som virginiapoppel, ambratre, pileik, vasseik, amerikaplatan, kvitalm, grønnask, alm, sumptre, *Diospyros virginiana*, korstorn, rødlønn, asklønn, *Forestiera acuminata* og hagtorn.

Utbredelsen strekker seg fra sørøstre Virginia til sørlige Florida, vestover til sentrale Texas og nordover til vestlige Oklahoma, sørlige Kansas, Missouri, sørlige Illinois, sørlige Indiana og vestlige Kentucky. Spredte forekomster finnes på Bermuda og i Maryland, Rio Grande-dalen og nordøstlige Mexico. Lenger nord erstattes den av amerikanesletre, men utbredelsene overlapper.

Litteratur
----------

* «*Celtis laevigata*». Flora of North America. Besøkt 3. juli 2015.
* H.E. Kennedy jr. «Sugarberry». *Silvics of North America*. Besøkt 3. juli 2015.
* «Southern Hackberry (*Celtis laevigata*)». Department of Environment and Natural Resources, Government of Bermuda. Besøkt 18. mai 2017.

Eksterne lenker
---------------

Blader
* (en) *Celtis laevigata* i Encyclopedia of Life Rediger på Wikidata

* (en) *Celtis laevigata* i Global Biodiversity Information Facility Rediger på Wikidata

* (en) *Celtis laevigata* hos ITIS Rediger på Wikidata

* (en) *Celtis laevigata* hos NCBI Rediger på Wikidata

* (en) *Celtis laevigata* hos The International Plant Names Index Rediger på Wikidata

* (en) *Celtis laevigata* hos Tropicos Rediger på Wikidata

* (en) *Kategori:Celtis laevigata* – bilder, video eller lyd på Wikimedia Commons Rediger på Wikidata

* (en) *Celtis laevigata* – galleri av bilder, video eller lyd på Wikimedia Commons Rediger på Wikidata

* *Celtis laevigata* – detaljert informasjon på Wikispecies Rediger på Wikidata
***Winner Takes All*** er en amerikansk stumfilm fra 1918, regissert av Elmer Clifton.

Handling
--------

Saul Chadron, en brutal storfe-baron, er fortvilet over at noen husmenn forsøker å trenge seg inn på det Saul mener er hans eget domene. Han ansetter derfor noen fredløse for å drive dem vekk. Alan MacDonald, som leder husmennene, oppdager at Chadron har ansatt Mark Thorne, en ondskapsfull kriminell, for å drepe dem. Hans voksende kjærlighet til Frances Landcrafe, en besøkende ved Chadron-ranchen, gjør Alan mer modig.

Alan deltar derfor på en maskerade, som arrangeres for Frances. I mellomtiden krever Thorne, som påstår at han allerede har myrdet Alan, betaling fra Chadron. Når storfe-baronen nekter å betale ham, kidnapper den fredløs Chadrons datter Nola. Alan redder henne, men Chadrons problemer fortsetter når en gruppe lokale innbyggere bestemmer seg for å lynsje ham.

Skuespillere
------------

* Monroe Salisbury - Alan MacDonald
* Alfred Allen - Saul Chadron
* Betty Schade - Nola Chadron
* Helen Jerome Eddy - Frances Landcrafe
* Sam De Grasse - Mark Thorne
* Jack Nelson - Banjo Gibson

Referanser
----------

1. ↑  Winner Takes All
2. ↑  WINNER TAKES ALL

Eksterne lenker
---------------

* (en) *Winner Takes All* på Internet Movie Database Rediger på Wikidata
**Gianni De Magistris** (født 3. desember 1950 i Firenze), italiensk vannpolospiller som deltok i de olympiske leker 1968 i Mexico by, 1972 i München, 1976 i Montréal, 1980 i Moskva og 1984 i Los Angeles.

Magistris vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Magistris spilte åtte kamper og scoret elleve mål i OL-turneringen.

OL-medaljer
-----------

* 1976 Canadas flagg Montréal - Sølv Sølv i vannpolo, Italias flagg Italia

Eksterne lenker
---------------

* (en) Gianni De Magistris – Olympics.com Rediger på Wikidata

* (en) Gianni De Magistris – Olympic.org Rediger på Wikidata

* (en) Gianni De Magistris – Olympedia Rediger på Wikidata

* (en) Gianni De Magistris – Sports-Reference (OL-resultater – arkivert) Rediger på Wikidata

* (it) Gianni De Magistris – Italias olympiske komité Rediger på Wikidata

* (en) Gianni De Magistris – FINA Rediger på Wikidata

* (en) Gianni De Magistris – Swimming Hall of Fame Rediger på Wikidata
**Terje Ranes** (født 27. oktober 1963) er en norsk skuespiller og programleder.

Ranes er utdannet ved Statens Teaterhøgskole, og har jobbet ved en rekke teatre i Norge, blant annet Det Norske Teatret, Nationaltheatret, Rogaland Teater, Riksteatret og Hålogaland Teater. Han har gjort flere roller innen film og TV, blant annet i *Fritt vilt III*, og NRK-seriene *Mysteriet på Sommerbåten*, *Atlantic Crossing* og *Mammon*. Ranes er også kunstnerisk leder for teaterkompaniet Blendwerk. For Teater Innlandet har han tidligere vært å se i forestillingene *Fire forsøk på å gjøre en forskjell,* *Den enfoldige morderen* og *Simplicissimus.*

Referanser
----------

1. ↑   ČSFD, ČSFD person-ID 95395[Hentet fra Wikidata]

Eksterne lenker
---------------

* (en) Terje Ranes på Internet Movie Database Rediger på Wikidata

* (no) Terje Ranes hos Nationaltheatret Rediger på Wikidata

* (no) Terje Ranes hos Sceneweb Rediger på Wikidata

* (en) Terje Ranes hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** BIBSYS **·** VIAF **·** GND **·** ISNI
 |
**Janka Maria Jolan Polanyi** (født 23. juni 1944 i Ungarn) er en norsk tidligere kanalvert og tv-personlighet i NRK. 

Hun ble født i Ungarn og flyttet med familien til Rena i Østerdalen da hun var tre år. I 1965 ble hun ansatt som kanalvert, bedre kjent som «hallodame», i NRK Fjernsynet. Hun presenterte programmet for første gang 6. november 1965, og jobbet som kanalvert til 1972.

Polanyi hadde også flere andre oppdrag i fjernsynet, blant annet var hun assistent i debattprogrammet *Åpen Post*, og hun ledet Melodi Grand Prix 1969. I tillegg måtte Polanyi kommentere deler av den internasjonale finalen samme år, da et strømbrudd på kontinentet gjorde at NRK mistet forbindelsen med kommentator Sverre Christophersen i Madrid.

I tiden etter NRK har Polanyi blant annet jobbet som daglig leder ved Tallmoen asylmottak på Rena. Hun hadde også en rolle i en av de norske husmorfilmene; *Tipp topp. Husmorfilmen 1969*.

Referanser
----------

1. ↑  Sæthre, Erik (21. februar 1969). «Janka Polanyi leder årets Melodi Grand Prix-finale». *Verdens Gang*. s. 30.
2. ↑  «Melodi Grand Prix 1969 – norsk finale». Norsk rikskringkasting. 1. mars 1969.
3. ↑  Bjørn Matsson (13. november 2001). «Asylmottak på Tallmoen klart innen tre uker». Østlendingen. Besøkt 16. juli 2016.
4. ↑  «Tipp topp. Husmorfilmen 1969 (1969)». Internet Movie Database – IMDb. Besøkt 16. juli 2016.
**Fritz Semb Thorstvedt** (født 18. mai 1892 i Hædrum, død 21. november 1975 i Oslo) var en norsk idrettsutøver. Som tolvåring var han i 1904 med på å stifte Frigg i Kristiania, og han representerte klubben i fotball og skisport.

Fotball
-------

Semb Thorstvedt ble norgesmester for Frigg to ganger, i 1916 og 1921. Han spilte tre kamper for det norske landslaget, ytre venstre mot Danmark i 1918, venstre half mot Sverige og mot Danmark igjen i 1919. Som spiller var han kjennetegnet som sterk, ikke spesielt elegant, men med god kondisjon og arbeidsmoral. Hans yngre bror Rolf Semb Thorstvedt ble også landslagsspiller og norgesmester for Frigg.

Skisport
--------

Fritz Semb Thorstvedt ble nummer to i kombinert under Holmenkollrennene i 1917. Han hoppet seg opp fra 13.-plass i langrennet til 2.-plass, bare slått av Otto Aasen som tok kongepokalen.

Etter karrieren
---------------

> På det terrenget som i vest og nord er begrenset av Nordbanen, i øst og nord av Nittedalen, i syd av Grefsenkollen og Grorud, finnes meg bekjent intet fellesnavn. Blant folk som ferdes der, vil imidlertid et navn som Lillomarka virke kjent, og sannsynligvis være et navn som hurtig vil kunne vinne hevd blant Oslos friluftsmennesker.
> 
> 
> Fritz Semb Thorstvedt, sitert i Heide (1981)
> 
> 

Etter sin aktive karriere hadde Semb Thorstvedt flere lederverv. Han var formann i Frigg, i ledelsen av Oslo skikrets og i styret i Oslo kjøpmannsforening. «Der alte Fritz», som han ble kalt, ble som førstemann utnevnt til æresmedlem av Frigg.

Han krediteres for å ha vært den som først foreslo navnet Lillomarka. Dette gjorde han i 1931 i Skiforeningens årbok.

Referanser
----------

1. ↑  Øyvind Refsnes; m.fl. (2004). *Fra storklubb til stor klubb: Frigg 100 år*. Oslo. s. 13. ISBN 8230301964. CS1-vedlikehold: Eksplisitt bruk av m.fl. (link)
2. 1 2 3  Per Bjørn Amundsen (26. november 1975). «En av de store idrettsmenn i Oslo, Fritz Semb Thorstvedt. er dod, 83 ar gammel». *Aftenposten*.
3. ↑  Eivind Heide (1981). *Lillomarka gjennom tidene, en del av bydel 40, Marka*. Oslo.
4. ↑  Reidar Hanssen (red.) (1987). *Oslo byleksikon*. Oslo: Kunnskapsforlaget.

Eksterne lenker
---------------

* (en) Fritz Semb Thorstvedt – WorldFootball.net Rediger på Wikidata

* (en) Fritz Semb Thorstvedt – EU-Football.info Rediger på Wikidata

* (no) Fritz Semb Thorstvedt – Norges Fotballforbund Rediger på Wikidata

|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
**Terje «Skars» Skarsfjord** (født 28. juni 1942 i Narvik, død 15. januar 2018) var en norsk fotballspiller og -trener.

Spiller
-------

Skarsfjord spilte for Fotballklubben Mjølner 1959–73 og 1977, og hadde en sesong i Kvik/Trondheim. Med Trygve Bornø ble han i 1960 den første fra Nord-Norge som trente med det norske juniorlandslaget. Skarsfjord var med på flere seiere i Nord-Norgesmesterskap i fotball, samt en sesong i 1. divisjon fotball for herrer 1972, der han ble bokført med 22 kamper og to scoringer. Videre spilte han for Landsdelslaget for Nord-Norge (13 kamper).

Trener
------

Han var trener i samme klubb i flere perioder frem til starten av 1990-tallet, blant annet avbrutt av en trenerperiode i Hødd (1981–82). Mest kjent ble han kanskje som trener av Tromsø IL i flere perioder (1996, 1999–2001, 2003), der han vant Norgesmesterskapet i fotball for herrer 1996.

Han var lenge involvert med Norges Fotballforbund i barnefotball, blant annet med Andreas Morisbak som han har skrevet bøker med. Han trente U-15 og U-19[*klargjør*] i en årrekke.

Han var utdannet adjunkt (matematikk, historie, pedagogikk og biologi), hadde befalsskole (BSIN) og var vernepliktig løytnant. Han var far til treneren Rune Skarsfjord, virket som lærer i grunnskole, ungdomsskole og høyskole, samt innehadde utmerkelsen «Rallar av malmbyen» (1997).

Utgivelser
----------

* *Ungdomsfotball, planlegging av god fotballopplæring* (1988). Med Andreas Morisbak og Sverre Dreier
* *God fotballferdighet, lær taktikk, teknikk* (1986). Med Morisbak og Dreier

Referanser
----------

1. ↑   «Tidligere TIL-trener Terje Skarsfjord er død»[Hentet fra Wikidata]
2. ↑  «Tidligere TIL-trener Terje Skarsfjord er død» **(norsk)**. Besøkt 17. januar 2018.
3. ↑  Ballbinger: Fra løkkefotball til ballbinger[*død lenke*] fra idrett.speaker.no

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Cen Chunxuan** (kinesisk: 岑春煊, pinyin: *Cén Chūnxuān*, født 1861 i fylket Xilin i provinsen Guangxi i Kina, død 27. april 1933 i Shanghai) var en kinesisk embedsmann og politiker. Han var guvernør av Shanxi 1901-1902, generalguvernør av Sichuan 1902–1903 samt 1907–1908, av Liangguang 1903–1906, av Yungui 1906–1907, og av Tibet 1911, og var så formann for regjeringskomiteen for den kinesiske militærregjering 1918–1920.

Han var en protesje av general Lu Rongtings Gamle Guangxi-klikk etter Den nasjonale beskyttelseskrig; han grunnla militærbyrået i Zhaoqing i Guangdong sammen med Liang Qichao, som opponerte mot president Yuan Shikai.

I 1917 deltok han i konstitusjonsbeskyttelsesbevegelsen lansert av Sun Yat-sen mot statsminister Duan Qirui og Beiyangregjeringen. I 1918 ble han en av syv medlemmer av, og så formann for,regjeringskomiteen for den kinesiske militærregjering. Han var med på få lirket Sun Yat-sen ut av styre og stell, men ble selv utstøtt av Guangdonghærenm i 1920 og forlot så politikken.

Referanser
----------

1. ↑   Artnet, Artnet artist ID cen-chunxuan, besøkt 9. oktober 2017[Hentet fra Wikidata]
2. ↑   Faceted Application of Subject Terminology, oppført som Chunxuan Cen, FAST-ID 480526, besøkt 9. oktober 2017[Hentet fra Wikidata]
3. ↑   Open Library, oppført som Chunxuan Cen, Open Library-ID OL5363486A, besøkt 9. oktober 2017[Hentet fra Wikidata]

  


|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** SUDOC
 |
***Krem Nasjonal*** var et norsk gameshow og barneprogram som gikk på NRK1 og NRK Super fra 2009 til 2010. Programmet var først og fremst, for barn i alderen 8–12 år. Programlederne var Erik Solbakken sammen med Signe Landsverk Holst og Magnus Armando Milanao. I hvert program fikk de besøk av en gjest eller flere, i form av en gruppe, i tillegg til to andre gjester som var med i konkurransen *Hermegåsa*, som var et fast innslag i andre og tredje sesong.

Faste innslag
-------------

### Steinansikt

**Steinansikt** var en konkurranse som var med på programmene i 1. sesong. Tre publikummere ble valgt ut til å være med i konkurransen. I første runde kom en gjest, ofte komiker, og skulle prøve å få deltakerne til å le. Den som lo først, røk ut. De to gjenstående var videre til finalen. I finalen kom *kilemannen*, spilt av Erik Solbakken, og skulle kile deltakerne til en av de lo. Den som da ikke lo eller lo sist, vant.

### Hermegåsa

**Hermegåsa** er den konkurransen som erstattet *Steinansikt* i sesong 2 og 3. I denne konkurransen kommer to kjente personer og velger en person fra publikum, hver. Dette blir da lagene i konkurransen. Konkurransen går ut på å herme etter klipp og dans. Laget med mest poeng vinner.

### Ares AFV-blogg

**Ares AFV-blogg** var et fast innslag i programmet i sesong 1. Are, som var hovedpersonen, ble spilt av Erik Solbakken. Ares store drøm var å bli den første nordmannen som kom på det amerikanske programmet America’s Funniest Home Videos (AFV).

### Hanna fra Tana

**Hanna fra Tana** er et innslag som begynte i sesong 2, den er en parodi på serien Hannah Montana. Læreren Terje, spilt av Erik Solbakken, drømmer om å bli popstjerne. Under en lokal talentkonkurranse kler han seg ut som artisten Hanna fra Tana. Også med i serien er Hallvard Holmen, kjent fra serien Himmelblå, som en ivrig journalist. Bjørn Sundquist spiller rollen som rektor på skolen.

### Gatekampen

**Gatekampen** er en konkurranse mellom programlederne Signe og Magnus, som helt siden starten har vært et fast innslag i programmet. Konkurransen foregår ute i Oslos gater med skjult kamera. Et eksempel på en konkurranse i gatekampen var da de skulle få en person til se lengst mulig, etter noe som ikke fantes.

Referanser
----------

Eksterne lenker
---------------

* (en) *Krem Nasjonal* på Internet Movie Database Rediger på Wikidata
**Célio Taveira Filho** (født 16. oktober 1940 i Santos i Brasil, død 29. mai 2020 i João Pessoa i delstaten Paraíba) var en brasiliansk fotballspiller som spilte i angrep.

Biografi
--------

Taveira spilte for de brasilianske lagene Portuguesa Santista, Ponte Preta, Jabaquara, Vasco da Gama, Nacional, Corinthians og Operário. Han skåret 100 mål for Vasco, og ble lagets 16. beste målskårerer. For Nacional skåret han 22 mål i Copa Libertadores, og ble den tredje beste brasilianske skåreren i konkurransen. Hsn trakk seg i en alder av 32 år etter å ha skadet kravebeinet i en kollisjon med Rivelino under trening.

Han spilte også på det brasilianske fotballandslaget.

Fra sent i 1970-årene bodde han i João Pessoa i Paraíba der han var forretningsmann som eksporterte frukt, og dessuten sportskommentator.

Han døde på sykehus i João Pessoa den 29. mai 2020, i en alder av 79 år, av covid-19.

Referanser
----------

1. ↑   www.ovaciondigital.com.uy[Hentet fra Wikidata]
2. ↑  «Célio Taveira». National Football Teams. Besøkt 30. mai 2020.
3. 1 2 3 4 5 6  «Ex-Vasco e Corinthians e ídolo do Nacional-URU, Célio Taveira morre na Paraíba, vítima de Covid-19». *Globoesporte*.

Eksterne lenker
---------------

* (en) Célio Taveira Filho – PlaymakerStats.com Rediger på Wikidata
The Braaid med levninger av et keltisk rundhus i forgrunnen, fra ca 650 og i bakgrunnen levningene av to norrøne langhus, fra ca 950.
**The Braaid** er navnet på et keltisk rundhus fra jernalderen og to norrøne langhus fra rundt 1000-tallet som ligger i sognet Marown på øya Man. Det ligger midtveis mellom hovedstaden Douglas og Foxdale sørenden av øya. Stedet er markert med et grønt skilt ved vegen. Stedet er unikt da det fører sammen bygninger fra jernalderen og vikingtiden ved at de ble benyttet sammen.

Det er antatt at det var steinsirkel på det samme stedet som antagelig går tilbake til neolittisk tid eller bronsealderen. Senere ble det en norrøn gård her hvor det var gode beitemarker og godt klima. Stedet besto allerede av et keltisk rundhus, rundt 16 meter i diameter, bygd i stein og holdt oppe av store stående steiner. Taket har hatt torv støttet oppe av stolper.

De to langhusene hadde forskjell nytte. Det første hadde buete vegger, lik et skip, bygd av stein og torv, men hver ende hadde vegger bygd i tre. Taket ble holdt opp av to rader med stående steiner. Det var ingen adskilte rom innenfor. Det målte rundt 20 ganger 9 meter. Det andre langhuset var et fjøs for kyr og andre dyr. Dette var bygget med mange bås av stein langs nordveggen. Taket var lavt og veggene var ikke kurvet. Bygningen målte 18 ganger 8 meter.

Størrelsen på bolighuset, som var større enn normalen, kan tyde på at dette var mer enn bare en gård. Stedet ble utgravd i 1942 og senere på nytt i 1964.

Ikke langt unna ligger et annet fortidsmonument, vollen Broogh Fort.

Eksterne lenker
---------------

* The Braaid, Near Douglas, Isle of Man, bilder
* The Braaid, *Isle of Man Guide*
| Medaljeoversikt |
| --- |
| Konkurrerte for Canadas flagg Canada |
| Kjelkehockey |
| Paralympiske vinterleker |
| Sølv | 2018 Sør-Koreas flagg Pyeongchang | Kjelkehockey |
| VM i kjelkehockey |
| Gull | 2017 Sør-Koreas flagg Gangneung | Kjelkehockey |

**Dominic Cozzolino** (født 23. august 1994 i Kitchener i Ontario) er en canadisk kjelkehockeyspiller. Han har en paralympisk sølvmedalje i kjelkehockey for Canada, og et VM-gull.

Bakgrunn
--------

Cozzolinos funksjonshemming skyldes en ishockeyskade i 2009. Han spilte ishockey på juniornivå for Mississauga Jets, og ble taklet bakfra slik at han fikk et kompresjonsbrudd i ryggvirvel L1 i korsryggen, noe som ga en nerveskade. Han begynte med kjelkehockey i 2012, og debuterte på det canadiske landslaget i 2015.

Idrettskarriere
---------------

Han spilte på Canadas lag som fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

Referanser
----------

1. ↑  IPC - *Dominic Cozzolino*, besøkt 30. mars 2018.
2. ↑  Canadas paralympiske komité - *Dominic Cozzolino* Arkivert 30. mars 2018 hos Wayback Machine. besøkt 30. mars 2018.
3. ↑  Team USA Hockey - *2016 IPC Pan-Pacific Championship*, besøkt 30. mars 2018.

Eksterne lenker
---------------

* Biografi hos IPC
* Profil hos Hockey Canada
* Profil hos Canadas paralympiske komité
* Profil hos Pyeongchang 2018 Arkivert 30. mars 2018 hos Wayback Machine. (PL 2018)
Reservoaret som dannes av Kremasta-demningen.
**Kremasta-demningen** er en demning som gir kraft til et vannkraftverk i elva Akheloos i det vestlige Hellas. Installert total vannkrafteffekt er 437,2 MW, fordelt på 4 turbiner. Hele anlegget sto ferdig i 1965. Tettstedet ved dammen heter Kremasta Sykias. Ved innsjøen ble tettstedet Alevrada rammet av overdemming av jordbruksmark og folketallet sank fra 800 i 1961 til bare 151 innbyggere i 2000.

Demningen er en jordfyllingsdam, og hele 160,3 meter høy og 456 meter lang. Dette er en av Europas høyeste jordfyllingsdammer. Den skaper landets største kunstige reservoar – Kremastasjøen – med et areal på 81 km², og et vannvolum på inntil 4,75 km³. Under fyllingen av reservoaret i 1966 undergikk området en viss seismisk aktivitet i form av milde jordskjelv på inntil 6,5 på Richters skala. Det var også en viss ustabilitet i grunnen rundt anlegget, som førte til at det ble oppført geoseismiske målestasjoner for å følge utviklingen.

Eksterne lenker
---------------

* Mlahanas – «Alevrada».
* Λίμνη Κρεμαστών «Το Φράγμα Κρεμαστών»

  


| * v
* d
* r
Demninger i Akheloos |
| --- |
| Mesokhora **·** Sykia **·** Kremasta **·** Kastraki **·** Stratos | Hellas’ flagg |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fort Zeelandia** (熱蘭遮城, *Rèlánzhē Chéng*) er en festning som ble bygd i løpet av ti år fra 1624 til 1634 av det nederlandske Verenigde Oostindische Compagnie, i byen Anping (i dagens fylke Tainan) på øya Formosa, nå Taiwan, under selskapets 38 år lange styre over det meste av øyas vestlige deler. Stedet har hatt flere andre navn; **Oranjebyen** (奧倫治城), **Anping** (安平城) og **Tayoan** (台灣城), men heter nå **Fort Anping** (安平古堡).

Nederlendene la sitt hovedkvarter her, på en sandrik landtunge ved Tainan, slik at det hadde lett adkomst fra sjøen. Derved kunne forsyninger komme fra Batavia i tilfelle beleiring. Fortet lå også gunstig til med farbare og raske veier videre innover på øya. Men stedet hadde ingen ferskvannskilde, noe som nødvendiggjorde at dette måtte fraktes fra det kinesiske fastland i tilfelle beleiring. 

Byggestenene benyttet kom fra Java, og mørtelen var en blanding av sukker, sand, oppmalte sjøskjell og klebrig ris. Festningen hadde fire konsentriske lag med murer, og i hjørnene var det bastioner. 

Den 30. april 1661 ble festningen beleiret av general Zheng Cheng Gong («Koxinga»). Han var lojal mot det gamle Ming-dynastiet (1368–1644) på det kinesiske fastland, og måtte flykte derfra. Han ville gjøre Formosa til sin nye base. Festningen ble forsvart av 2 000 mann under nederlandsk kommando. Koxinga hadde 400 krigsskip og 25 000 mann. Etter en ni måneder lang beleiring som kostet 1 600 nederlendere livet kapitulerte de den 1. februar 1662, da det ble åpenbart at ingen forsterkninger fra Batavia var i vente og ferskvannet var i ferd med å ta slutt. 

Fredsavtalen mellom Koxinga og den nederlandske guvernør Frederick Coyett, innebar at nederlenderne fikk reise sin vei med sine personlige eiendeler, men måtte etterlate alt som tilhørte det nederlandske handelskompaniet. 

Med deres avreise den 9. februar 1662 ble nederlendernes 38 år lange styre der avsluttet. Taiwan var nå under kinesisk styre.

Eksterne lenker
---------------

* (en) Fort Zeelandia, Taiwan – kategori av bilder, video eller lyd på Commons Rediger på Wikidata

* (en) Fort Zeelandia, Taiwan – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Krekvika** er en liten bygd i utkanten av Hustadvika kommune i Møre og Romsdal, midt i mellom Søvika og Stakvika. Bygda grenser mot Gjemnes kommune. Det bor ca. 15 personer i Krekvika. Fylkesvei 279 passerer gjennom Krekvika, og er bygdas transportknutepunkt mot kommunesenteret Eide, og videre sørover mot Molde, og nordover mot Kristiansund og E39. For å komme til Krekvika fra Molde må man kjøre til Eide og ta av på Fylkesvei 279 mot Høgset, og kjøre 10 km nordover. Fra Kristiansund kjører man mot Molde over Krifastbroen og tar av på Fylkesvei 279 og kjører ca 12 km.

Navn
----

Navnet blir uttalt Krekvikjæ og har blitt skrevet på følgende måter: Kreckesuigh (1590), Kreckesuigh (1600), Kreguigh (1610) Kreguig (1620) Krechwigen (1667) og Krechviig (1723) Det første leddet kommer sannsynligvis av det gammelnorske hannkjønnsordet krikr ( vinkel, krok). Navnet blir uttalt i bunden form og derfor er ikke garden av de eldste i kommunen. Det er sannsynlig at garden ble lagt øde under svartedauden og at den ble ryddet på 1500-tallet.

Lokale stedsnavn i Krekvika (som fortsatt er i bruk): Kamura, Bekkåkerteigen, Gurienga, Flåberget, Høystakkmyra. Oppi fjellet finnes Elidauin, ei bratt flå der ei jente med navn Eli skal ha gått utfor.

Bautasteinen
------------

Mellom Gammelgarden og sjøen står en bautastein. Den stikker 1,6 meter over jorda og 1 meter ned i jorda. Den er 40 cm brei ved rota og 25 cm i toppen. Tykkelsen er omtrent 25 cm. Sagnet sier at det var Trollkjerringa i Meeknoken som kasta den dit i sinne. Dette så man tydelig før, for da sto den på hall. En St. Hans-natt for ca 50 siden var en del av beboerne i Krekvika på sjøen etter fisk, da de ikke fikk noe dro de i land og retta opp steinen. Museet i Trondheim mener at steinen er satt opp i forhistorisk tid innen perioden eldre jernalder ca 500 år før Kristus til 600 år etter Kristus. De mener at den har blitt satt opp som en minnestein eller som markering av ei grav.

Referanser
----------

1. 1 2 3  *Eideboka*. Eide: Eide kommune. 1987. s. 13–59.
**Audun Rødningsby** (født 12. oktober 1979) er en norsk politiker fra Venstre. Han var fra januar 2018 statssekretær ved Statsministerens kontor.

Han var generalsekretær i Unge Venstre fra oktober 2005 til juli 2007. Han er tidligere nestleder i Unge Venstre (2003–05) og var 3. vara til Stortinget for Venstre i Oslo i perioden 2005-2009. Han var medlem i bydelsutvalget i Frogner bydel og 2. varamedlem til Oslo bystyres samferdsels- og miljøkomite i perioden 2007-2011.

Etter å ha jobbet som medierådgiver i Oslo Venstre i 2007-valgkampen, jobbet han som rådgiver i miljøorganisasjonen ZERO, hvor han hovedsakelig jobbet med CO2-utslipp fra industri, kraft og offshore. 

Han jobbet fram til 2018 som rådgiver for Venstres stortingsgruppe, hvor han hadde ansvar for miljø- og energispørsmål.

Referanser
----------

1. ↑  «Venstre-strateg blir statssekretær for Erna - Minerva». *Minerva*. 17. januar 2018. Arkivert fra originalen 11. september 2018. Besøkt 11. september 2018.

Eksterne lenker
---------------

* (no) Audun Rødningsby hos Stortinget Rediger på Wikidata

* (no) Audun Rødningsby hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Stortinget
 |
**ZE:A** (**Engelsk:** Children of Empire, **Koreansk:** 제국의 아이들) er en popgruppe fra Sør-Korea som er etablert av Star Empire Entertainment. Gruppen debuterte 7. januar 2010 med tittel sangen *Mazeltov* fra deres første album *Nativity*.

Historie
--------

### Før 2010

Først kjent som Children of Empire gjennom selskapets reality serie *Empire Kids*, ble ZE:A introdusert. I året 2009 ble Star Empire Entertainment hardt rammet av finanskrisen og tapet av trioen V.O.S kostet dyrt. ZE:A skulle debutere i oktober 2009, men istedenfor ble flere måneder brukt til å reise rundt om i Sør-Korea å holde konserter på reisebussen for å tjene penger. I flere måneder sov de i telt og levde på minimum. Etter hvert, fikk ZE:A sitt eget reality show kalt *Empire Kids Returns* som var en oppfølger til den tidligere serien *Empire Kids*. EKR fokuserte kun på ZE:A, deres trening og framgang.

### 2010 -

Den 7. januar 2010 debuterte ZE:A på musikk showet *Music Bank* med sangen *Nativity*. Umiddelbart mottok de store reaksjoner og havnet #1 på både album og artist- charten på Daum samme dag.

April 2010 kom de tilbake med comeback sangen *All Day Long* (하루종일), skrevet og komponert av en av Sør-Koreas hotteste musikkskapere, **Brave Sounds**. All Day Long var en av tre sangene som var på deres nye mini-album *Leap for Detonation*. 

9. juli 2010, kom ZE:A nok en gang tilbake med tittel sangen *Level Up*.

Etter å ha blitt godt kjent, ikke bare i Sør-Korea, men rundt om i Asia, gikk ZE:A sommeren 2010 ut på *Asia Tour* som blant annet gikk til Malaysia, Singapore, Japan og Taiwan. Alle konsertene ble utsolgt og de inngikk avtaler med blant annet et japansk plateselskap og signerte forskjellige reklamekontrakter.

Vinteren 2010 ble ZE:A's thailandske reklame for drikken *YOYO* vist rundt om på TV, samt flere japanske reklamer. 

22. desember 2010 slapp ZE:A ut sin første japanske album *Love☆Letter* hvor sangene er på japansk, engelsk og koreansk.

I januar 2011 planlegger ZE:A en comeback i hjemlandet Sør-Korea.

Medlemmer
---------

• **Kevin (Kim Ji-yeob, 김지엽)**

**Født:** 23. februar 1988
• **KwangHee (Hwang Kwang-hee 황광희)**

**Født:** 25. august 1988
•**SiWan (Yim Si-wan 임시완)**

**Født:** 1. desember 1988
• **JunYoung (Moon Jun-young 문준영)**

**Født:** 9. februar 1989
• **TaeHun (Kim Tae-hun 김태헌)**

**Født:** 18. juni 1989
• **HeeChul (Jung Hee-chul 정희철)**

**Født**: 9. desember 1989
• **MinWoo (Ha Min-woo 하민우)**

**Født:** 6. september 1990
• **HyungSik (Park Hyung-sik 박형식)**

**Født:** 16. november 1991
• **DongJoon (Kim Dong-joon 김동준)**

**Født:** 11. februar 1992

Eksterne lenker
---------------

* (en) ZE:A – kategori av bilder, video eller lyd på Commons Rediger på Wikidata
* (en) ZE:A på MusicBrainz Rediger på Wikidata

* (en) ZE:A på Last.fm Rediger på Wikidata

Portal: Korea

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz
 |
En krempatron.
En **krempatron** er en type engangs gasspartron fylt med dinitrogendioksid (N2O, også kalt «lystgass» eller «lattergass») brukt til å lage pisket krem med en kremsifon. Tuten er forseglet med en folie som brytes når patronen monteres for første gangs bruk.

Utforming
---------

En boks med krempatroner.
Sylinderne lengde på 6.3 cm, storediameter på 1,8 cm, med avrunding i den ene enden og en smal tut i den andre enden. Veggene har en tykkelse på omtrent 2 mm, hvilket er nok til å tåle trykkforskjellen på grunn av gassen inni. Det indre volumet er 10 cm3, og de fleste merkene inneholder 8 gram N2O under trykk.

En full krempatron avgir et trykk på cirka 2 bar og leverer 3,24 liter lystgass.[]

Bruk
----

Krempatroner er egnet til kremsifoner som skal brukes i lavt volum, som for eksempel hjemme, på små restauranter eller kaffebarer, hvor produksjonsvolumet er mindre enn 10 liter per time. Til kommersiell bruk med svært høyt volum er det bedre egnet å ha et trykkregulert tanksystem med større beholdere.

Krempatroner brukes også som oksidasjonsmiddel i modellraketter.

Lystgass brukes også som rusmiddel, og gir en dissosiativt rus. Lystgass kan være vanedannende og avhengighet kan forekomme, men det er lav risiko for dette. Mulige korttidseffekter er kveling, og mulige langtidseffekter er blodmangel, hjerneskader og nerveskader. I 2018 innførte noen norske butikkjeder 20-års aldersgrense for salg av krempatroner. I 2020 ble det innført 18-års aldersgrense for kjøp av krempatroner i Danmark.

Resirkulering
-------------

Brukte patroner sorteres som metallavfall. Ettersom patronene er laget av presset stål kan de resirkuleres nesten uten tap av kvalitet.

Se også
-------

* Powerlet

Referanser
----------

1. 1 2  «Lystgass». *rusopplysningen.no*. Besøkt 9. september 2022.
2. ↑  Xiang, Yuanyuan; Li, Lei; Ma, Xiaotong; Li, Shan; Xue, Yuan; Yan, Peng; Chen, Meijie; Wu, Junwei (1. juni 2021). «Recreational Nitrous Oxide Abuse: Prevalence, Neurotoxicity, and Treatment». *Neurotoxicity Research*. 3 **(engelsk)**. 39: 975–985. ISSN 1476-3524. doi:10.1007/s12640-021-00352-y. Besøkt 9. september 2022.
3. ↑  Sonne, Frederik Guy Hoff (25. januar 2020). «Er lystgass farlig, og hva gjør det med kroppen?». *forskning.no* **(norsk)**. Besøkt 3. august 2021.
4. ↑  Johansen, Jørn Inge (6. november 2018). «Ungdommer ruser seg på krempatroner – kan være dødelig». *NRK*. Besøkt 3. august 2021.
5. ↑  «Danskene setter 18-årsgrense på lystgass neste uke. – Ikke noe leketøy for barn, sier professor.». *www.aftenposten.no*. Besøkt 3. august 2021.